open-index/open-wikipedia-markdown huggingface dataset:
Järvakandi vallamaja

**Järvakandi vallamaja** on endine vallamaja Rapla kihelkonnas Harjumaal, tänapäevase haldusjaotuse järgi Purku külas Rapla vallas Rapla maakonnas.

Maja on ühekorruseline, osaliselt lakatubadega, viilkatusega, krohvitud seintega. Majas on säilinud trellitatud arestikamber.

## Ajalugu
Maja ehitati 1885. aastal.

Haldusasutus oli majas kuni 1960. aastani, kui kaotati Järvakandi külanõukogu. Aastatel 1955–1968 on majas Järvakandi kolhoosi kontor. Hiljem on maja olnud põhiliselt Järvakandi 8-klassilise Kooli/ Järvakandi Põhikooli kasutuses. Kuni 2008. aastani oli vanas vallamajas postkontor.

Praegu (oktoobris 2020) on maja tühi ja laguneb.

## Mälestuspaigaldis
1930. aastal püstitatud Järvakandi Vabadussõja mälestussammas oli pühendatud ka 1905–1906. aasta sündmustele ning karistussalga kättemaksuaktsioonis hukkunuile ja kannatanuile.

Kolmanda Nõukogude okupatsiooni ajal 1950. aastal lõhuti sammas ning sellega kadus ka 1905–1906. aasta sündmuste mälestusmärk. 1966. aastal avati kivi koos 1905–1906. aasta sündmustele pühendatud mälestustahvliga hoopis endise vallamaja esiküljel (umbes 65 meetrit endisest sambast idakirdesse).

Vallamaja loodenurgal on tänaseni säilinud marmortahvel, mis paigaldati  millalgi kolmanda Nõukogude okupatsiooni ajal ja millel on tekst "Selles majas asus 1917–1918 a esimene Järvakandi valla töörahva saadikute nõukogu täitevkomitee".

## Pildid
Foto: Robert Treufeldt, 9. oktoober 2020

Järvakandi vallamaja 01.jpg|Vaade esiküljele ja 1905–1906. aasta sündmustele pühendatud mälestuskivile
Järvakandi vallamaja 02.jpg|Kirdesissepääs, sellest paremal on arestikambri aken
Järvakandi vallamaja 03.jpg|Tagakülje vaade


## Viited

## Kirjandus
*"Järvakandi". // Eesti vallamajad. *Estonian Commune Houses. Estnische Gemeindehäuser*. Koostaja Hanno Talving. Tänapäev. Tallinn 2009. Lk 15
*"Järvakandi". // Hanno Talving. "Eesti vallamajade ajaloo teatmik". Eesti Vabaõhumuuseum. Tallinn 2015. Lk 55

## Välislingid
*Pärandkultuuri objekt: "Järvakandi vallamaja" (654:VAL:001)
*"Järvakandi vallamaja (vasakul)". Eesti Rahvusarhiivi Filmiarhiiv, EFA.554.0.182619
*"Lapsed soome kelgu ja suuskadega Purku sidejaoskonna ees". Eesti Rahva Muuseumi fotokogu, ERM Fk 2896:665
*"Järvakandi vallamaja". Foto: Hanno Talving, 1997. Eesti Vabaõhumuuseum, EVM N 380:511
Rychtal

**Rychtal** (saksa keeles *Reichthal*) on linn Poolas Suur-Poola vojevoodkonnas Kępno maakonnas, Rychtali valla halduskeskus. Rychtal asub Kępnost umbes 18 km edelas.

Rychtal sai linnaõigused 1294. aastal, kuid kaotas need 1934. aastal.

Rychtal sai linnaõigused tagasi 1. jaanuaril 2024.

## Viited
Antiseptiline toime

**Antiseptiline toime** on 99% määral mikroobide hävitamine elusatel kudedel antiseptilise vahendi mõjul.

Näo antiseptika jaoks on kõige parem salitsüülhapet sisaldav piiritus, mis ühteaegu ravib ka naha kontuuri ja vähendab aknest tekkinud põletikulist punetust.

## Vaata ka
* Karboksüülhapped
* Antiseptika
Millennium Falcon

**Millennium Falcon** on väljamõeldud kosmoselaev George Lucase "Star Warsi" filmisaagast.

Seda kirjeldatakse kui ühte universumi kiireimat laeva.

Kosmoselaeva juhivad Han Solo ja Chewbacca.


Millennium Falcon Star Wars Galaxy's Edge Disneyland Resort in Anaheim, California (48537418942).jpg|Millennium Falcon eest
Control panel, Millennium Falcon, Galaxy's Edge, Disneyland, Anaheim, California, USA (48076325787).jpg|Millennium Falconi kokpit
Alexander Kofkin

**Aleksander Kofkin** (sündinud 11. mail 1941) on Austria kodakondsusega Eesti toiduaineärimees, kes tegeleb Tallinnas äritegevusega ning omas kuni aastani 2011 Viimsis eraresidentsi. 

Talle kuuluvad näiteks Estkompexim Toitlustus OÜ ja Meriton Hotels AS. 

Eesti Rahvuskultuuri Fondi Alexander Kofkini fond toetab näitlejate ja lavastajate täiendusõpet välismaal. 

Tallinna Tehnikaülikooli Arengufondi Alexander Kofkini stipendiumiga toetati TTÜ Tallinna Kolledži üliõpilasi, et aidata kaasa üliõpilaste õppimismotivatsioonile ja akadeemilise personali järelkasvule Tallinna Tehnikaülikoolis.

## Tunnustus
*2009 Tallinna teenetemärk Tallinna ettevõtluse, majanduse ja turismi arendamise eest
## Viited

## Välislingid
*Kofkini varjus pool, Äripäev, 19. märts 2015
Darth Plagueis

**Darth Plagueis** on tegelane George Lucase "Star Warsi" ulmemaailmas. Ta on üks kuulsamaid Sithi isandaid. Tegelast mainitakse esimest korda 2005. aasta filmis "Star Wars: Osa III – Sithi kättemaks".
Eugene Shoemaker

**Eugene Merle Shoemaker** (28. aprill 1928 – 18. juuli 1997) oli Ameerika Ühendriikide geoloog ja planetoloogia teadusharu teerajaja.

Ta sai 1948. aastal California Tehnoloogiainstituudist bakalaureusekraadi ja 1949. aastal magistrikraadi. 1950. aastal palkas Ameerika Ühendriikide Geoloogiateenistus Shoemakeri tööle. 1960. aastal sai ta Princetoni Ülikoolist doktorikraadi. 

Shoemaker osales teadlasena NASA Rangeri ja Surveyori programmides, millega uuriti Kuud. Ta treenis ka Kuule suunduvaid astronaute ning oli missioonidel Apollo 11, 12 ja 13 Kuu geoloogia peauurija. NASA kaalus ka Shoemakeri Kuule saatmist ning ta oleks olnud esimene teadlane Kuul, kuid meditsiinikontrollis avastati, et ta põeb Addisoni tõbe.

Shoemaker avastas koos David Levy ja oma abikaasa Carolyniga 1993. aastal komeedi Shoemaker–Levy 9, mis kukkus 1994. aastal Jupiterile. Shoemaker–Levy 9 kokkupõrge Jupiteriga oli esimene kord kui astronoomid said vaadelda Päikesesüsteemi objektide kokkupõrget.

Eugene Shoemaker hukkus 1997. aastal Austraalias toimunud autoõnnetuses.

## Viited
Han Solo

**Han Solo** on väljamõeldud tegelaskuju ja üks peamisi tegelasi George Lucase "Star Warsi" ulmemaailmas.

Ta on kosmoselaeva Millennium Falcon kapten. Seal on tema kaaspiloodiks Chewbacca. Ta on ka salakaubavedaja.

Ta abiellus Leia Organa ja neil on poeg Kylo Ren.

Filmides on teda mänginud Harrison Ford ja Alden Ehrenreich ("").
Endor

**Endor** (ka **IX3244-A**) on kuu George Lucase "Star Warsi" ulmemaailmas. Selle elanikud on ewokid. Kuud katavad peamiselt metsad ja rohumaad.

Endoril toimus oluline lahing filmis "Tähtede sõda: osa VI – Jedi tagasitulek".
Drożki

**Drożki** on küla Poolas Suur-Poola vojevoodkonnas Kępno maakonnas Rychtali vallas. Drożki asub Rychtalist umbes 6,5 km põhjas ja Kępnost ligi 13 km edelas.

## Viited
Kõrgeim juht Snoke

**Kõrgeim juht Snoke** (inglise keeles **Supreme Leader Snoke**) on tegelane "Star Warsi" ulmemaailmas. Ta on Esimese ordu juht. Tal on õpipoiss Kylo Ren.

Filmides on tegelase kujutis loodud arvutiga, talle annab hääle Andy Serkis.
Ewokid

**Ewokid** on karvased kahejalgsed olevused George Lucase "Star Warsi" ulmemaailmas. Nad elavad Endori kuul.
Surmatäht

**Surmatäht** (inglise keeles *Death Star*) on planeedisuurune kosmoselaev George Lucase "Star Warsi" ulmemaailmas. Esimene surmatäht esines filmis "Tähtede sõda" ja teine suurem surmatäht filmis "Jedi tagasitulek".
Padmé Amidala

**Padme Amidala** on tegelane George Lucase "Star Warsi" filmisarjast. Ta abiellus Anakin Skywalkeriga. Ta oli Naboo kuninganna.
Eduard Raig

**Eduard Raig** (5. jaanuar 1902 Kõlleste vald, Võrumaa – 19. november 1998 Connecticut, Ameerika Ühendriigid) oli Eesti politseinik.

## Elulugu
Eduard Raig õppis Tartu Linnakoolis, mille lõpetas Vabadussõja ajal. Vabadussõjas võitles ta Tartu kaitsepataljonis, osales Tartu vabastamisel, Lõunarinde lahingutes Lõuna-Eestis, Pihkva vallutamisel, Balti Landeswehri ja Saksa Rauddiviisi vastu võitluses Landeswehri sõjas ja tõrjelahingutes Narva rindel. 

Pärast Vabadussõda jätkas ta poolelijäänud õpinguid õhtu-ühisgümnaasiumis Tartus ning astus Tartu Ülikooli õigusteaduskonda. Majanduslikel põhjustel katkestas õpingud ja siirdus Kaitseväe Ühendatud Õppeasutuse Sõjakooli tagavaraväe ohvitseride kursusele. Nende õpingute ajal toimus 1. detsembri riigipöördekatse ja rünnak ka sõjakoolile. Sõjakooli lõpetamise järel jätkas teenistust 2. diviisi suurtükiväes Tartus. Ülendatud lipnikuks 1925.

1926. aastal asus õppima Politseikooli kõrgemasse klassi, mille lõpetamise järel määrati ta konstaabliks Võru-Petseri prefektuuri, jätkas teenistust abikomissarina Tallinna Politseikoolis ja pärast 3-aastast teenistust määrati ta Tartu-Valga prefektuuri Tartu abikomissari kohale, kus asus edasi õppima Tartu Ülikooli õigusteaduskonda, mille lõpetas 1936. aastal. Teenis lühikest aega Tartu-Valga prefektuuri Mustvee jaoskonna politseikomissari ajutise asetäitjana ja seejärel määrati Tallinna-Harju prefektuuri Keila jaoskonna politseikomissariks. 

Nõukogude okupatsiooni ajal varjas ennast Tartus ja oli maapaos Võrumaal. Saksa okupatsiooni ajal määrati Raig Politsei ja Omakaitse Valitsuse Tartu-Valga Prefektuuri Elva politseikomissariks. 1941. aastal Valga politseiprefektiks ja hiljem Eesti Julgeolekupolitsei ja SD haldus- ja õigusosakonna juhatajaks.

1944. aastal taandus Saksa vägedega läbi Sudeedimaa, Tšehhoslovakkia, Saksamaa ja Austria, üle Nõukogude kontrolli all oleva Elbe jõe ning jõudis üle Hannoveri Wolterdingeni põgenikelaagrisse Briti tsoonis. 1949. aastal emigreerus perega USA-sse.

Eduard Raig suri südameatakki tagajärjel 19. novembril 1998 USA-s Connecticuti osariigis ja on maetud West Hartfordi.

## Tunnustus
* 1939 – Valgetähe IV klassi teenetemärk
* 1998 – Kotkaristi III klassi teenetemärk

## Viited

## Kirjandus
*Eduard Raig. Fakte ja mälestusi, 183 lk, Heritage Printers, Hartford, Connecticut, USA 

## Välislingid
*Ohvitseride andmekogu, EESTI SÕJAMUUSEUM - KINDRAL LAIDONERI MUUSEUM. EESTI OHVITSERID 1918-1940.
*In memoriam Eduard Raig, Vaba Eesti Sõna = Free Estonian Word : Estonian weekly, 10 detsember 1998. lk 10
*Kirjutamata memuaare. 1. detsember 1924....00:14:14 Eduard Raig (USA) Tondi sõjakoolis..., 1998 Eesti Raadio saade
Lenini monument Seattle'is

**Lenini monument Seattle'is** on Ameerika Ühendriikides Seattle'is Fremonti naabruskonnas asuv 5 meetri kõrgune enam kui 7 tonni kaaluv pronksist mälestusmärk.

Teose valmistas Tšehhoslovakkia Kommunistliku Partei tellimusel Bulgaaria skulptor Emil Venkov (1937–2017). Algselt asus see Tšehhoslovakkias Popradi linnas. 

## Viited

## Välislingid
* Lenin Statue
*Lenin of Poprad: The Story (original Slovak articles and photos, most of them by Tomáš Fülöpp, who worked with Lewis Carpenter on securing the statue in Slovakia in 1992-1993)
* Artists' Republic of Fremont: Lenin Statue
Szczurowa

**Szczurowa** on küla Poolas Väike-Poola vojevoodkonnas Brzesko maakonnas, Szczurowa valla halduskeskus. Szczurowa asub Brzeskost umbes 17 km põhjas.

Szczurowa sai linnaõigused 1785. aastal, kuid kaotas need 1933. aastal.

## Viited
Bogislaw VI (Pommeri)

**Bogislaw VI** (u. 1350 - 7. märts 1393) oli Pommeri-Wolgasti hertsog.

1365. aastal pärast isa Barnim IV surma valitses ta Pommerit üheskoos oma venna Wartislaw VI-ga. Kuna nad mõlemad olid alaealised, seisid nad nende onu Bogislaw V eestkoste all, kes suri 1374. aastal. Pärast mõningaid vaidlusi jaotati Pommeri 25. mail 1368 Anklamis sõlmitud lepinguga kolmeks aastaks. Bogislaw V sai piirkonna Świna jõest idas ja vennad said piirkonna läänes.

Umbes sel ajal hakkasid vennad rüüstama Mecklenburgi Albrechti territooriumit. See kestis, kuni Wartislaw VI ja mõned tema rüütlid 10. novembril 1368 Damgartenis kinni püüti. Bogislaw VI pidi maksma 1300 marka, et oma vend vabaks osta.

Veidi enne oma surma 1390. aastal asutas Bogislaw Ahrenshoopi küla ja sadama ning kaitses selle linnusega. Kuid 1395. aastal hävitati asula Rostocki vägede poolt ja sadam ummistus.

Bogislaw suri 1393. aastal. Kuna tal ei olnud meessoost järglasi, läks tema pärand tema vennale.

## Abielud ja järglased

Bogislaw VI esimene abielu oli Saksi-Lauenburgi hertsogi Erich II tütre Juttaga. Hertsoginna Jutta suri 1388. aastal; abielu jäi lastetuks.

1389. aastal abiellus Bogislaw VI oma teise naise, Braunschweig-Lüneburgi hertsogi Magnus II tütre Agnesega. Nad said kaks tütart:

* Agnes
* Sophia (suri u. 1408)

Pärast Bogislawi surma abiellus tema lesk Agnes 1396. aastal Mecklenburg-Schwerini hertsogi Albrecht III-ga.

## Vaata ka

* Pommeri hertsogkonnad ja hertsogid
Wartislaw VI

**Wartislaw VI** (1345 – 13. juuni 1394) oli Pommeri dünastia liige. Aastatel 1365–1377 valitses ta Pommeri-Wolgastit üheskoos oma venna Bogislaw VI-ga. 1377. aastast kuni oma surmani oli ta Pommeri-Barthi ainuvalitseja.

## Elu

Ta oli Pommeri-Wolgasti-Rügeni hertsogi Barnim IV ja selle naise Sophie vanim poeg.

Pärast isa Barnim IV surma 1365. aastal jaotati Pommeri-Wolgast 1372. aasta Anklami lepinguga idapoolseks Pommeri-Stolpi hertsogkonnaks (Świna jõest kuni Łeba jõeni), mida valitses tema onu Bogislaw V, ja läänepoolseks Pommeri-Wolgasti hertsogkonnaks, mida valitsesid üheskoos Wartislaw VI ja tema noorem vend Bogislaw VI. 1377. aastal jaotati Pommeri-Wolgast väiksemaks Pommeri-Wolgastiks, mida valitses Bogislaw VI, ja Pommeri-Barthiks, mida valitses Wartislaw VI. 1396. aastal suri Bogislaw VI Klempinis ilma meessoost pärijata ja Pommeri-Wolgasti kaks osa taasühendati Wartislaw VI alla.

## Abielu ja järglased

Ta abiellus Mecklenburg-Stargardi hertsogi Johann I tütre Annaga. Nad said kolm last:

* Barnim
* Wartislaw
* Sophie
Bogislaw VII

**Bogislaw VII** (enne 1355 – 1404) oli Pommeri-Stettini hertsog Pommeri dünastiast.

## Elu

Bogislaw VII oli hertsog Barnim III (u 1303 – 1368) ja tolle naise Agnese poeg. Pärast isa surma 1368. aastal valitses ta Pommeri-Stettinit koos oma vanemate vendade Kasimir III ja Swantibor III-ga.

Kasimir III sai surma lahingus 1372. aastal sõjas Brandenburgi vastu. Swantibor III ja Bogislaw VII jätkasid koos Pommeri-Stettini valitsemist. Bogislaw VII kirjeldatakse kui hertsogit, kelle staatus oli võrdne tema vanemate vendade omaga. Siiski jäi ta nende varju.

Bogislaw VII suri 1404. aastal. Pärast tema surma valitses vend Swantibor III Pommeri-Stettinit üksi.

*Codex Gelre*, vappide kogu 14. sajandi lõpust, mainib "Groswini hertsogit". See võis olla Bogislaw VII.

## Vaata ka

* Pommeri hertsogkonnad ja hertsogid
Tigrinjakeelne Vikipeedia

**Tigrinjakeelne Vikipeedia** on Vikipeedia tigrinjakeelne versioon.

Tigrinjakeelsele Vikipeediale pandi alus 2004. aastal.

Seal on  artiklit, millega see on artiklite arvult . keeleversioon.

## Viited

## Välislingid
*Tigrinjakeelne Vikipeedia
Trujillo (Peruu)

**Trujillo** on linn Peruus, La Libertad piirkonna ja Trujillo provintsi halduskeskus. See on Peruu elanike arvult kolmas linn (suuremad on Lima ja Arequipa).

INEI hinnangul elas seal aastail 2018–2020 914 000 elanikku. Linna pindala on 39,36 km2 ja kogu linnastu pindala umbes 111 km2.

## Viited

## Välislingid
* Trujillo provintsi omavalitsuse veebisait
Carolyn Shoemaker

**Carolyn Jean Spellmann Shoemaker** (24. juuni 1929 – 13. august 2021) oli Ameerika Ühendriikide astronoom.

Ta sai California Osariigi Ülikoolist bakalaureuse- ja magistrikraadi ajaloos, riigiteaduses ja inglise kirjanduses. 1950. aastal tutvus ta oma venna Richardi pulmas Eugene Shoemakeriga, kellega abiellus 1951. aastal.

Pärast abiellumist töötas ta mõnda aega õpetajana, kuid siis jäi koduperenaiseks. 1980. aastal hakkas ta astronoomiks ning keskendus Maa-lähedaste asteroidide otsimisele ja uurimisele. 1993. aastal avastas ta koos Eugene'i ja David Levyga komeedi Shoemaker-Levy 9, mis kukkus 1994. aastal Jupiterile. 1997. aastal sattusid Carolyn ja Eugene Austraalias autoõnnetusse, milles Eugene hukkus. 2002. aasta seisuga oli Carolyn Shoemaker avastanud 32 komeeti ja üle 800 asteroidi.

## Viited
Vald (Saksamaa)

**Vald** (*Gemeinde*, mitmuses *Gemeinden*) on Saksamaal madalaimat järku haldusüksus. Enamasti on see 3. järgu üksus liidumaa ja kreisi järel või 4. järgu üksus neis liidumaades, kus on ka ringkonnad. Kümme valda on 5. järgu üksused (kõik Baierimaal).

Rahvaarvult kõige väiksem vald on Gröde vald samanimelisel saarel Schleswig-Holsteini liidumaal (kümmekond inimest).

## Vaata ka
*Vallavõti
II kergekeskkaal (poks)

**II kergekeskkaal** on poksi kaalukategooria, mida määratletakse mitmeti. Olümpiamängudel tähistab see võistleja kaaluvahemikku 64–67(69) kg. Profipoksis jääb see vahemikku 140–147 naela või 63,5–66,7 kg.
Helveskaal (poks)

**Helveskaal** on poksi kaalukategooria, milles võistlejad ei tohi kaaluda üle 108 naela ehk üle 49 kg.

Tuntumad helveskaalus poksijad on Iván Calderon, Michael Carbajal, Jung-Koo Chang, Luis Estaba, Leo Gamez, Humberto Gonzalez, Yoko Gushiken, Louisa Hawton, Yuh Myung-woo, Donnie Nietes, Saman Sorjaturong.
Üliraskekaal (poks)

**Üliraskekaal** on poksi kaalukategooria, milles võistlejad kaaluvad üle 200 naela ehk üle 91 kg.

Üliraskekaalu tuntumate poksijate seas on Lennox Lewis ja Volodõmõr Klõtško.
Kärbeskaal (poks)

**Kärbeskaal** on poksi kaalukategooria, milles võistlejad jäävad kaaluvahemikku 108–112 naela ehk 49–51 kg. 

Tuntumad kärbeskaalu poksijad Eestis on Rein Pajur, Mart Keersalu, Hans Gutmann, Karl Käbi, Aksel Jaanisoo, Vladimir Jagunov.
Kukk-kaal (poks)

**Kukk-kaal** (ka **kukkkaal**) on poksi kaalukategooria, mida määratletakse mitmeti. Olümpiamängudel tähistab see võistleja kaaluvahemikku 52–54(56) kg. Profipoksis jääb see vahemikku 115–118 naela või 52,163–53,525 kg.
Šukteri

**Šukteri** on küla (*mazciems*) Lätis Lõuna-Kuramaa piirkonna Tadaiķi vallas,

Küla asub valla edelaosas merepinnast 25 meetri kõrgusel Kazupe jõe kaldal maantee A9 ääres. Šukteri jääb valla keskusest Lieģist 6 ja Riiast 198 kilomeetri kaugusele. Seal asub Šukteri bussipeatus.

Aastal 2005 oli külas elanikke 31. Aastani 2021 kuulus küla Durbe piirkonda.

## Viited
Aisteres muiža

**Aisteres muiža** on küla (*mazciems*) Lätis Lõuna-Kuramaa piirkonna Tadaiķi vallas.

Küla asub valla põhjaosas merepinnast 32 meetri kõrgusel. Aisteres muiža jääb valla keskusest Lieģist 8 ja Riiast 198 kilomeetri kaugusele.

Asula on tekkinud endise Aistere mõisa (*Aistern*) keskuse juurde. Aisteret on esmamainitud 1253. aastal. Mõisa häärber rajati XIX sajandil, park aastail 1850–1870. Pargi rajamisel kasutati pööke ja valget mändi. 2021. aastani kuulus küla Durbe piirkonda. 

Looduskaitse all on mägivaher ümbermõõduga 2,52 meetrit, tamm ümbermõõduga 4,04 meetrit, sanglepad ümbermõõtudega 2,68, 3,58, 3,01 ja 2,68 meetrit, pöök ümbermõõduga 4,12 meetrit ja pärn ümbermõõduga 3,85 meetrit.

2005. aastal oli külas 11 elanikku.

## Viited
Aistere

**Aistere** (nõukogude perioodil **Latvlauktehnika**) on küla (*mazciems*) Lätis Lõuna-Kuramaa piirkonna Tadaiķi vallas.

Küla asub valla põhjaosas merepinnast 34 meetri kõrgusel. Aistere jääb valla keskusest Lieģist 8 ja Riiast 198 kilomeetri kaugusele.

Aisteret on esmamainitud 1253. aastal. Tänapäevane asula on tekkinud 1900. aastal avatud Aistere raudteejaama juurde. Nõukogude perioodil kujunes küla kohaliku kolhoosi keskasulaks. 2021. aastani kuulus küla Durbe piirkonda.

2005. aastal oli külas 29 elanikku.

## Viited
Southwark

**Southwark** on piirkond Londoni kesklinnas Thamesi jõe lõunakaldal. See paikneb Southwarki linnaosa loodeosas.

Piirkond on Thamesi jõe lõunakalda Londoni osadest vanim, see arenes jõeületuskoha (London Bridge) ümbrusse.

Piirkonna oluliste objektide hulgas on näiteks kõrghoone The Shard ja Tower Bridge.
Krupmuiža

**Krupmuiža** on küla (*mazciems*) Lätis Lõuna-Kuramaa piirkonna Durbe vallas,

Küla asub valla lõunaosas merepinnast 45 meetri kõrgusel. Krupmuiža jääb piirkonna keskusest Lieģist 7,5 ja Riiast 192 kilomeetri kaugusele. Asula tekkis endise Krupi karjamõisa (*Kruppenhof*) juurde. Aastani 2021 kuulus küla Durbe piirkonda.

Aastal 2005 oli külas elanikke 15.

## Viited
Prāmciems

**Prāmciems** on küla (*mazciems*) Lätis Lõuna-Kuramaa piirkonna Durbe vallas.

Küla asub valla lõunaosas merepinnast 40 meetri kõrgusel. Prāmciems jääb endisest piirkonna keskusest Lieģist 12 ja Riiast 192 kilomeetri kaugusele. Aastani 2021 kuulus küla Durbe piirkonda.

Külas asuvad Dižprāmi muinaskalmed on muinsusmälestisena riikliku kaitse all.

Aastal 2005 oli külas elanikke 3.

## Viited
Dupļi

**Dupļi** (ka **Diždupļi**, vanasti ka **Duplenieki** või **Lieldupļi**) on küla (*mazciems*) Lätis Lõuna-Kuramaa piirkonna Dunalka vallas, Durbe järvest 2,5 kilomeetrit kirdes.

Asula on tekkinud endise Diždupele karjamõisa (*Groß-Düppeln*) juurde. Aastani 2021 kuulus küla Durbe piirkonda.

Küla juures kasvav saar ümbermõõduga 4.27 meetrit on looduskaitse all. Dupļist lõunas asub Durbe järve luha kaitseala.

Küla lõunaservas asuvad Strungase muinaskalmed on riikliku kaitse all.

Aastal 2005 oli külas elanikke 10.

## Viited
Vārve (Tadaiķi vald)

**Vārve** (vanasti ka **Vārva**) on küla (*mazciems*) Lätis Lõuna-Kuramaa piirkonna Tadaiķi vallas.

Küla asub valla kaguosas merepinnast 35 meetri kõrgusel Trumpe jõe kaldal. Vārve jääb valla keskusest Lieģist 4,7 ja Riiast 195 kilomeetri kaugusele.

Asula on tekkinud endise Vārve mõisa (*Warwen*) keskuse juurde. Aastal 1930 avati seal Tadaiķi raudteejaam. Hiljem oli kohaliku külanõukogu keskuseks. Aastani 2021 kuulus küla Durbe piirkonda.

Aastal 2005 oli külas elanikke 22.

## Viited
Tšamorrokeelne Vikipeedia

**Tšamorrokeelne Vikipeedia** (tšamorro keeles *Wikipedia*) on Vikipeedia tšamorrokeelne versioon.

Tšamorrokeelsele Vikipeediale pandi alus 2004. aastal.

Seal on  artiklit, millega see on artiklite arvult . keeleversioon.

## Viited

## Välislingid
*Tšamorrokeelne Vikipeedia
Žorik

Hulkurkoer **Žorik** (surnud 17. jaanuaril 2022) oli tänavakoer Kalamajas, kes suutis vältida varjupaika sattumist üle kümne aasta. Tema eest hoolitsesid kohalikud elanikud. Koera vanus pole täpselt teda, aga erinevate versioonide kohaselt jäi see 13–20 aasta vahele. Ühe versiooni kohaselt sündis Žorik 2007. aastal Kalamajas, Suur-Patarei tänava kandis, aasta hiljem liikus ta aga koos vennaga Paljassaare sadamasse ning pärast viimase surma valis ta oma elukohaks Tööstuse tänava Arsenali keskuse ümbruse.

## Vanaduspõlv

Žoriku tabasid Tallinna loomade varjupaiga töötajad 2020. aasta juulis üksnes koera halvenenud tervise tõttu. Loomapäästegrupp MTÜ võttis koera oma eestkoste alla ning lubas tasuda temaga seotud kulud kuni elupäevade lõpuni. Kehva tervise ja kõrge vanuse tõttu Žorikule enam tänavaelu ei võimaldatud ning ta elas edaspidi inimeste hoole all ühes Maardu lähistel asuvas talus. 

## Skulptuur

4. oktoobril 2020, ülemaailmsel loomade päeval, püstitati Žorikule ja kõikidele teistele tänavaloomadele pühendatud monument Arsenali keskuse esisele. Skulptuuri valmistamise ja paigalduse algatas ajakirjanik ja loomakaitseaktivist Heiki Valner. Aukülaliste seas olid Žoriku eest hoolitsemisega enim vaeva näinud Irina Mintšenkova, Aleksandr Gribov ja toonase hoiukodu perenaine Viktoria Ger. Mälestusmärgi valmistas Skulptuurikoda OÜ kujur Kain Rezev ja 61 inimest toetas selle valmimist 1105 euroga. Puuduva osa heategevusliku projekti maksumusest katsid Loomapäästegrupp MTÜ, Arsenali keskus ja idee autor Heiki Valner võrdsetes osades. Sündmus leidis laialdast kajastamist ka välismeedias.

Varem on Eestis loomadele püstitatud betoonist bareljeef Supilinna koerale Rikule ja mälestuskivi Rutja piirivalvekoerale Dembelile. 1930. aastatel oli koera skulptuur ka Viljandi linnas. Hiljem on koera kuju püstitatud veel Pulli külla Pärnumaal märkimaks Eesti teadaolevalt vanimat asulat.

## Vaata ka
* koer Riku bareljeef
* Dembel
* Kalamaja
* loomakaitse

## Viited
Inuktitutikeelne Vikipeedia

**Inuktitutikeelne Vikipeedia** (inuktituti keeles ᐅᐃᑭᐱᑎᐊ) on Vikipeedia inuktitutikeelne versioon.

Inuktitutikeelsele Vikipeediale pandi alus 2003. aastal.

Seal on  artiklit, millega see on artiklite arvult . keeleversioon.

## Viited

## Välislingid
*Inuktitutikeelne Vikipeedia
Naboo

**Naboo** on planeet George Lucase "Star Warsi" filmimaailmas. Selle kuninganna oli Padmé Amidala.

Esimest korda ilmus see 1999. aastal linastunud filmis "Star Wars: Nähtamatu oht".
Kasimir IV (Pommeri)

**Kasimir IV** (poola: *Kazimierz IV* või *Kaźko Słupski*) (1351 - 2. jaanuar 1377) oli Pommeri-Stolpi hertsog 1374. aastast.

## Elu

Kasimir oli Bogislaw V ja tolle naise Elżbieta poeg. Tema emapoolsel vanaisal Kazimierz III Suurel, viimasel Piastide dünastiast Poola kuningal ei olnud poegi ja kasvatas teda oma õukonnas. Pärast vanaisa surma 1370. aastal sai noor Kasimir esialgu tema osaliseks järglaseks, kuna testament andis talle lääniks Dobrzyńi, Bydgoszczi, Kruszwica, Złotówi ja Wałczi maad. Ometi nurjas tema ambitsioonid peagi Ungari Lajos I, kellest sai varasemate paktide põhjal järgmine Poola kuningas Ludwik I nime all, ja tühistas Piasti testamendi. Hertsog Kasimir sai vaid Dobrzyńi maa ajutiseks lääniks.

1360. aastal abiellus Kasimir oma esimese naise Kennaga. Too oli Algirdase ja Tveri Uljana tütar, üles kasvanud õigeusu kiriku usus. Abielludes ühines ta Rooma-Katoliku Kirikuga ja ristiti uuesti nimega "Johanna". Naine suri 27. aprillil 1368 lastetuna.

Aasta hiljem abiellus Kasimir IV oma teise naise Małgorzataga. Too oli Masoovia Siemowit III tütar. Nad ei saanud lapsi. Pärast Kasimiri surma haavadesse (saadud kuningas Ludwiki nimel Władysław Biały vastu võideldes) abiellus naine Lubini ja Brzegi hertsogi Henryk VII-ga.

Kuigi pärast isa Bogislaw V surma 1374. aastal oli Kasimir IV mõnda aega Pommeri-Stolpis, veetis ta enamuse ajast Bydgoszczis; pärast tema surma 1377. aastal läksid tema läänid tagasi Poolale.

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Luukapäev

**Luukapäev,** 18. oktoober on rahvakalendri järgi üks vaiksem päev, sest see oli ka usupäev. Mehed käisid veskil – luukapäeval jahvatatud jahu ei pidanud minema koitama. Loomad pidid juba laudas olema, muidu tulevat kuri vaim karja. Linnased pandi kasvama, et mardipäevaks õlut saada ja perenaised alustasid linaropsimist.

Kristlik kunst kujutab Luukast kõige sagedamini kirjatööd tegemas. Teda peetakse raamatuköitjate, samuti arstide ja kunstnike kaitsepühakuks. Laudaukse kohale tuli lüüa hobuseraud, et kurja eemal hoida. Ukse ette pidi õhtul tuhka raputama, et hommikul saaks näha, kas kuri on tahtnud lauta minna. 

## Viited
Wartislaw VII

**Wartislaw VII** (poola: *Warcisław VII*) (1363/1365 – 1394/1395) oli üks Pommeri hertsogeid. Ta valitses Pommeri-Stolpi.

## Elu

Ta oli Kasimir IV ja Bogislaw VIII venna Bogislaw V poeg. Ta abiellus Mariaga (Mecklenburgi Heinrich III tütrega) ning oli Erik Pommerist ja Katharina Pommerist isa.

1377. aastal sai temast Pommeri-Stolpi hertsog; kohati oli ta selle kaasvalitseja koos venna Bogislaw VIII-ga. Ta laveeris kahe kohaliku võimu, Saksa ordu ja Poola kuningriigi vahel. 1386. aastal asus ta liitu Orduga; kuid 1390. aastal asus ta liitu Poolaga ja andis vasallivande Poola kuningale Władysław II Jagiełłole. Vastutasuks sai ta Poola kuningalt Nakło territooriumi.

Aastatel 1392–1393 käis ta palverännakul pühale maale. Mõne allika kohaselt algas palverännak juba 1391. aastal, kuid väidetavalt viibis ta ka 1392. aasta juulis Vordingborgis. 1. augustil 1392 kohtusid Wartislaw, tema vend Bogislaw VIII ja mõned Kammini piiskopkonna vaimulikud Brandenburgi Landsberg an der Warthes (nüüd Gorzów Wielkopolski) Lebusi piiskopi Johanni ja Brandenburgi vürsti Johanniga Görlitzist. Bogislaw läks Pommerisse tagasi ja Wartislaw reisis lõuna poole kohtuma Wartislaw VIII-ga. Mõlemad Wartislawid reisisid siis läbi Ungari. Smederevos, linnas Belgradist kagus (siis Ungari osa, nüüd Serbia osa) jäi Wartislaw VII haigeks ja läks 1393. aastal tagasi Pommerisse, samas Wartislaw VIII jätkas palverännakut üksi.

Wartislaw VII äraoleku ajal oli Pommeri aadlik Matzke von Borcke auf Stramehl juhtinud Pommeri-Stolpis röövi, kus 1392. aasta lõpus rööviti Böömimaa komtuur Johann von Mühlheim teel Saksa Ordu riiki. Saksa ordu kõrgmeister Konrad von Wallenrode protestis Wartislaw VII ja Bogislaw VIII õukonnas ja nõudis hüvitist. Wartislaw ja Bogislaw andsid talle lubaduse hävitada Matzke residents Stramehl, mis lõpuks hävitati.

Wartislaw suri ajavahemikus novembrist 1394 kuni 23. veebruarini 1395.

## Vaata ka

* Pommeri hertsogkonnad ja hertsogid
* Pommeri ajalugu
NEAR Shoemaker

**Near Earth Asteroid Rendezvous – Shoemaker (NEAR Shoemaker)** oli NASA kosmosesond, mis uuris asteroidi 433 Eros.

Sondi ehitas Johns Hopkinsi Ülikooli Rakendusfüüsika Laboratoorium. NEAR Shoemakeri peamiseks eesmärgiks oli uurida Erose ehitust, koostist, mineraloogiat, morfoloogiat, sisemist massijaotust ja magnetvälja. Missioon oli edukas ning NEAR uuris asteroidi umbes aasta, enne kui 12. veebruaril 2001 selle pinnale maandus. Sondi polnud projekteeritud asteroidile maanduma, kuid see töötas veel kaks nädalat pärast maandumist ning viimast korda saadi sellega ühendust 28. veebruaril 2001.

Märtsis 2000 nimetas NASA sondi NEAR ümber NEAR Shoemakeriks, et avaldada austust Ameerika Ühendriikide geoloogile Eugene Shoemakerile.

## Viited
Monza ralli

**Monza Ralli Show** on autospordiüritus Itaalias, mida on korraldatud alates 1978. aastast Monza ringrajal. Tavaliselt toimub ralli novembri viimasel nädalal.

Oktoobris 2020 teatati, et Monza on viimane ralli 2020. aasta WRC kalendris. Ralli oli WRC kavas ka 2021. aastal.
Padones skola

**Padones skola** (ka **Padone**) on küla (*mazciems*) Lätis Lõuna-Kuramaa piirkonna Durbe vallas,

Küla asub valla lõunaosas merepinnast 80 meetri kõrgusel. Padones skola jääb endisest piirkonna keskusest Lieģist 8,5 ja Riiast 192 kilomeetri kaugusele. Asula tekkis endise Padone koolimaja ja Durbe vallamaja juurde. Aastani 2021 kuulus küla Durbe piirkonda.

Aastal 2005 oli külas elanikke 2.

## Viited
Līguti

**Līguti** on küla (*mazciems*) Lätis Lõuna-Kuramaa piirkonna Durbe vallas,

Küla asub valla põhjaosas merepinnast 35 meetri kõrgusel Durbe järve idakaldal. Līguti jääb endisest piirkonna keskusest Lieģist 4,5 ja Riiast 191 kilomeetri kaugusele. Aastani 2021 kuulus küla Durbe piirkonda.

Asula tekkis endise Līguti mõisa (*Ligutten*) keskuse juurde. Mõisavalitseja maja on riikliku kaitse all olev kultuurimälestis.

Looduskaitse all on külas kasvavad pärnad ümbermõõtudega 4.12, 4.26 ja 3.82 meetrit, tammed ümbermõõtudega 5.26, 4.05, 4.33, 4.8, 4.47, 4.77, 5.24, 5.28, 4.52, 4.37, 4.8, 4.4 5.3 ning 5.29 meetrit, saar ümbermõõduga 3.88 meetrit, harilik pöök ümbermõõduga 3.18 meetrit ja valgepöögid ümbermõõtudega 2.12, 1.95, 1.69, 2.34, 1.82, 1.6, 1.96, 2.84 ning 1.93 meetrit.

Aastal 2005 oli külas elanikke 27.

## Viited
Mazstroķi

**Mazstroķi** on küla (*skrajciems* ehk hajaküla) Lätis Lõuna-Kuramaa piirkonna Vecpilsi vallas,

Küla asub valla idaosas merepinnast 55 meetri kõrgusel Lāņupe jõe ääres. Mazstroķi jääb valla keskusest Vecpilsist 5,5, endisest piirkonna keskusest Lieģist 13 ja Riiast 191 kilomeetri kaugusele. 

Asula tekkis endise Mazstroķi karjamõisa (*Klein-Strocken*) keskuse juurde. Külas asub endise Stroķi kooli juures uus Stroķi kalmistu. Aastani 2021 kuulus küla Durbe piirkonda. 

Aastal 2005 oli külas elanikke 18.

## Viited
Dižstroķi

**Dižstroķi** on küla (*skrajciems* ehk hajaküla) Lätis Lõuna-Kuramaa piirkonna Vecpilsi vallas.

Küla asub valla idaosas merepinnast 70 meetri kõrgusel Lāņupe jõe ääres. Dižstroķi jääb valla keskusest Vecpilsist 6,5, endisest piirkonna keskusest Lieģist 14 ja Riiast 192 kilomeetri kaugusele. 

Asula tekkis endise Dižstroķi mõisa (*Groß-Strocken*) keskuse juurde. Aastani 2021 kuulus küla Durbe piirkonda.

Looduskaitse all on külas kasvav vaher ümbermõõduga 3.85 meetrit ja saared ümbermõõtudega 3.57 ning 4.83 meetrit.

Aastal 2005 oli külas elanikke 20.

## Viited
Lekši

**Lekši** on küla (*skrajciems* ehk hajaküla) Lätis Lõuna-Kuramaa piirkonna Vecpilsi vallas,

Küla asub valla põhjaosas merepinnast 55 meetri kõrgusel. Lekši jääb valla keskusest Vecpilsist 4, endisest piirkonna keskusest Lieģist 17 ja Riiast 184 kilomeetri kaugusele. 

Asula tekkis endise Lekši karjamõisa (*Lexten*) keskuse juurde. Külas asub Lekši kalmistu. Aastani 2021 kuulus küla Durbe piirkonda.

Aastal 2005 oli külas elanikke 36.

## Viited
Barnim V

**Barnim V** (1369–1402/1403) oli üks Pommeri hertsogeid. Ta oli Bogislaw V poeg. Ta valitses Pommeri-Stolpi üle; esialgu territooriume Stargardi lähedal ja elu viimastel aastatel, 1402–1403, oli ta Pommeri-Stolpi kaasvalitseja koos oma venna Bogislaw VIII-ga.

Allikad tema täpsest surmakuupäevast erinevad, ta suri kas 1402. aastal (16. mai) või 1403. aasta alguses (13. veebruar).

Ta abiellus Leedu printsessiga, ühe Vytautase sugulasega; nad ei saanud lapsi.
Ersin Tatar

**Ersin Tatar** (sündinud 7. septembril 1960 Nikosias) on Põhja-Küprose Türgi Vabariigi poliitik. Ta oli aastatel 2020–2025 Põhja-Küprose Türgi Vabariigi president.

Ta sündis aastal 1960 Nikosias. Ta sai keskhariduse Londonis. Aastal 1982 lõpetas ta Cambridge'i Ülikooli juures oleva Jesus College'i majandusteadlasena.

Aastatel 1982–1986 töötas ta firmas PricewaterhouseCoopers raamatupidajana. Aastatel 1986–1991 töötas ta Polly Peckis ja oli ettevõtte varahoidja. Aastal 1991 asus ta Ankarasse, kus ta töötas aastani 1992 firmas FMC Nurol Defense Industry Co. Aastatel 1992–2001 töötas ta firmas ShowTV.

Ta oli 22. maist 2019 kuni 23. oktoobrini 2020 Põhja-Küprose Türgi Vabariigi peaminister. Oktoobris 2020 valiti ta Põhja-Küprose Türgi Vabariigi presidendiks.

## Isiklikku
Ta on abielus ja tal on kaks last.
Dižilmāja

**Dižilmāja** on küla (*skrajciems* ehk hajaküla) Lätis Lõuna-Kuramaa piirkonna Vecpilsi vallas,

Küla asub valla lõunaosas merepinnast 85 meetri kõrgusel  maantee A6 ääres. Dižilmāja jääb valla keskusest Vecpilsist 4, endisest piirkonna keskusest Lieģist 14 ja Riiast 184 kilomeetri kaugusele. 

Asula tekkis endise Dižilmāja mõisa (*Groß-Ilmajen*) keskuse juurde. Aastani 2021 kuulus küla Durbe piirkonda.

Külas asub Ilmāja kirik. Kultuurimälestistest on riikliku kaitse all Dižilmāja muinaskalmed ja Ilmāja luteri kirik.

Looduskaitse all on külas kasvav mänd ümbermõõduga 2.58 meetrit ja tamm ümbermõõduga 5.07 ning kõrgusega 30 meetrit.

Aastal 2005 oli külas elanikke 42.

## Viited
Mazilmāja

**Mazilmāja** on küla (*skrajciems* ehk hajaküla) Lätis Lõuna-Kuramaa piirkonna Vecpilsi vallas,

Küla asub valla kaguosas merepinnast 90 meetri kõrgusel  maantee A6 ääres. Mazilmāja jääb valla keskusest Vecpilsist 12, endisest piirkonna keskusest Lieģist 16,5 ja Riiast 181 kilomeetri kaugusele. 

Asula tekkis endise Mazilmāja mõisa (*Klein-Ilmajen*) keskuse juurde. Aastani 2021 kuulus küla Durbe piirkonda.

Looduskaitse all on külas kasvav saar ümbermõõduga 3.78 ning kõrgusega 24 meetrit.

Aastal 2005 oli külas elanikke 26.

## Viited
Järvakandi ministeeriumikooli hoone

**Järvakandi ministeeriumikooli hoone** oli endine kooli peahoone Rapla kihelkonnas Harjumaal, tänapäevase haldusjaotuse järgi Purku külas Rapla vallas Rapla maakonnas.

Hoonet hakati ehitama, kui Järvakandi valla vana koolimaja oli edasiseks õppetööks kõlbmatu. 

1897. aastal kiitis vallavolikogu heaks ehitatava hoone plaani. Ehitus pidi algama juba 1898. aastal, kuid lepingu saanud ehitusmeister loobus tööst. Uue meistri juhtimisel hakati 1899. aastal hoonet rajama.

Juba 1899. aastal kolis pooleliolevasse koolimajja Järvakandi ministeeriumikool. Hoone sai lõplikult valmis 1901. aastal ja läks esialgu plaanitust oluliselt kallimaks, kuid vald polnud nõus oluliselt maksma juurde.

1930. aastal rajati hoone kirdeküljele Järvakandi Vabadussõja mälestussammas. 1989. aastal rajati uus sammas juba koolist pisut eemale üle vana tee parki.

1934. aastal ehitati teine korrus suuremas osas välja puust ärklikorrusena. 1986. aastal lõpetas kool hoones tegevuse ja maja läks ümberehitamisele. Uuesti avati hoone 1992. aastal, sellele oli esiküljele ehitatud juurde kolm kinnist kärg- ja silikaattellistest tuulekoda.

Hoone esiküljel on mälestustahvel koolis õppinud rahvatantsutegelasele Linda Rausile.

Kooli hoone on alates 1997. aastast kultuurimälestis. Hoonet ümbritsev park on olnud looduskaitse all.

Hoones tegutseb Kabala Lasteaia-Põhikooli Purku lasteaiarühm, Purku raamatukogu, MTÜ Purculi ja Eesti Huumorimuuseum.

## Hoones tegutsenud haridus- ja kultuuriasutused
*1899 2-klassiline Järvakandi ministeeriumikool
*1920 Järvakandi Algkool
*1926 2-aastane Järvakandi Täienduskool
*1944, november: Järvakandi Mittetäielik Keskkool
*1945 Järvakandi 7-klassiline Kool
*1961 Järvakandi 8-klassiline Kool
*1977–1980 Järvakandi Abikool
*1980–1986 Purku Abikool
*1986 hoone suleti ümberehitamiseks 
*1992. aasta september: Järvakandi Põhikool. Lasteaed oli liitrühmana põhikooli koosseisus
*1999 Järvakandi Lasteaed-Põhikool. Lasteaed oli kooli ruumides eraldi asutusena Purku Muumi lasteaia nime all
*2005 Järvakandi Lasteaed-Algkool
*2009 sügis: kool lõpetas oma tegevuse, lasteaed liideti Kabala Lasteaia-Põhikooliga

## Viited

## Kirjandus
*"Järvakandi". // Eesti koolimajad. Koostaja Hanno Talving. Tänapäev. Tallinn 2011. Lk 11

## Välislingid
*
Joni Ortio

**Joni Juhani Ortio** (sündinud 16. aprillil 1991 Turus) on Soome jäähokimängija, kes mängib väravavahina Rootsi kõrgliigaklubis HV71.

Ta alustas klubikarjääri Soome klubis HC TPS, mille koosseisus debüteeris ta Soome kõrgliigas hooajal 2009–10.

2009. aastal valis Calgary Flames ta NHL-i ''draft''is 171. valikuna. Hooaja 2010–11 lõpus debüteeris Ortio Flamesi noorteklubis Abbotsford Heat American Hockey League'is. Ta mängi Heatis ka hooaja 2011–12 alguses, kuid naasis seejärel Soome kõrgliigasse, tunnistades, et ei olnud veel valmis Põhja-Ameerikas mängima.

Hooajal 2012–13 mängis Ortio Soome kõrgliigas HIFKi ridades. Seejärel läks ta tagasi Põhja-Ameerikasse. 27. veebruaril 2014 tegi ta Flamesi meeskonnas debüüdi NHL-is. Kokku mängis ta sel hooajal NHL-is viies mängus. Suurema osa sellest hooajast mängis Ortio Abbotsford Heatis. Flamesi koosseisu kuulus Ortio ka kahel järgmisel hooajal. NHL-i kõrvalt jätkas ta mängimist samuti AHL-is ning 2015. aastal valiti ta AHL-i tähtede mängule.

2016. aasta septembris liitus Ortio Rootsi kõrgliigaklubiga Skellefteå AIK. Hooajal 2017–18 jõudis ta Skellefteåga Rootsi meistrivõistlustel finaali, kus kaotati Växjö Lakersile. Hooajal 2018–19 mängis ta KHL-is HK Vitjazi ridades. Hooajal 2019–20 mängis ta Šveitsi kõrgliigaklubis ZSC Lions. Aastatel 2020–2022 mängis ta kaks hooaega KHL-i klubis Nur-Sultani Barõs.

2022. aasta mais sõlmis ta kaheaastase lepingu äsja Rootsi kõrgliigasse tõusnud HV71-ga.

Ortio on kuulunud Soome jäähokikoondisse 2013. ja 2017. aasta maailmameistrivõistlustel.

## Viited

## Välislingid
* Joni Ortio KHL.ru lehel
* Joni Ortio NHL.com lehel
* Joni Ortio hockeydb.com lehel
Pikksilm

**Pikksilm** on optikariist kaugete esemete vaatlemiseks. Pikksilma kasutatakse nii iseseisva vaatlusriistana kui ka teiste optikariistade osana, näitel teodoliidis, spektroskoobis jm. Kahest pikksilmast kokku ehitatud optikariist kahe silmaga vaatluseks on binokkel. Astronoomiline pikksilm on teleskoop.

Pikksilmades on peamiselt kasutusel Kepleri ja Galilei optiline süsteem.

Kepleri pikksilma põhiosad on objektiiv ja okulaar. Objektiiv annab esemest tõelise ümberpööratud kujutise objektiivi fookuses, täpsemalt fokaaltasandis (tasandis, mis asetseb läätse fookuses ja on risti optilise teljega), sest kaugel asetseva eseme punktidest tulevad kiired võib lugeda paralleelseteks. Okulaar paikneb süsteemi optilisel teljel sellisel kaugusel, et selle kumerläätse fookus ühtib objektiivi fookusega. Seega vaadeldakse objektiivi tekitatud kujutist okulaari kui luubiga. Pikksilmast väljub paralleelne kiirtekimp, mis tekitab silma võrkkestal eseme ümberpööratud kujutise. Niisuguse optikasüsteemiga pikksilma valmistas Kepler 1611. aastal ja seda sobib kasutada taevavaatlustel. Päripidise kujutise saamiseks tuleb objektiivi ja okulaari vahele lisada eraldi prismad (või läätsed, mis kujutist ka täiendavalt suurendavad).

Galilei pikksilmas kasutatakse okulaarina kumerläätse asemel nõgusläätse. Nii saadakse päripidine kujutis ilma prismadeta. Nagu Kepleri pikksilmas, langevad ka Galilei süsteemis objektiivi fookus ja okulaari eesmine fookus kokku, kuid okulaarist vaatleja pool.

Pikksilma peamine tunnussuurus on nurksuurendus, mida väljendab objektiivi fookuskauguse f_{obj} ja okulaari fookuskauguse f_{ok} suhe f_{obj}/f_{ok}. 

## Viited
 

## Välislingid

* Henn Voolaid. Geomeetriline optika – 4.5. Pikksilm
Hädaküla (Kohtla-Järve)

**Hädaküla** on ajalooline töölisasula Kohtla-Järve Vanalinna linnaosas, paiknedes peamiselt Pioneeri tänava ümbruses. 

Asula kujunes välja 1920.–1930. aastatel koos põlevkivitööstuse arenguga. See on üks vanemaid piirkondi Kohtla-Järvel, olles rajatud just põlevkivikaevanduste töötajatele. Kohtla-Järve linn hakkas kasvama pärast seda, kui 1916. aastal alustati Järve kandis põlevkivi kaevandamist ning 1919. aastal loodi Riigi Põlevkivitööstus. Tööliste tarvis hakati rajama elamupiirkondi, millest üks esimesi kandis rahvasuus nime Hädaküla, viidates algelistele elamistingimustele ning kiiresti ehitatud ajutistele hoonetele.

1930ndatel hakati Pioneeri tänava ümbrusse ehitama kahekorruselisi paekivist korterelamuid, mis olid mõeldud mitmele perele. Need hooned olid iseloomulikud oma lihtsuse ja funktsionaalsuse poolest. Korterites oli sageli jagatud köök ja sanitaarruumid. Kuigi alguses olid tingimused kehvad, paranesid elamistingimused järk-järgult koos linnavõimu ja tööstuse arenguga. Tänapäeval kuulub Hädaküla Kohtla-Järve Vanalinna linnaossa ja selle hoonestus on osaliselt säilinud. Mitmed ajaloolised majad on renoveeritud, kuigi osa piirkonnast on ka maha jäetud või halvas seisukorras. 

Lisaks Pioneeri tänava kandis asuvale Hädakülale on Kohtla-Järvel ka Kooliküla (Tehase tänava kirdeots), Lilleküla (Kaevuri tänavast läänes), Siidisuka (Vanalinna idaosa samanimelise tänava kandis), Sikupilli (Kauba tänava lääneots), Suitsuküla (vanalinna lääneosa Järveküla tee ääres) ja Vaheküla (vanalinna lõunaosa Kävast läänes). Suitsuküla kandis asus ajalooline Pavandu kõrts (1796 *Paue*, 1871 *Powando*)

## Viited

## Välislingid
* Kohtla-Järve Hädaküla Foto Ajapaigas
Wookieed

**Wookieed** on karvased tulnukad George Lucase "Star Warsi" ulmemaailmas. Tuntuim wookiee on Chewbacca.

Nende koduplaneediks on Kashyyyk.
Barnim VI (Pommeri)

**Barnim VI** (u 1365 – 22. september 1405) oli Pommeri-Wolgasti hertsog aastatel 1394–1405. Ta oli Pommeri-Wolgasti Wartislaw VI poeg.

Barnim on tuntud piraatlusega tegelemise poolest. Sel eesmärgil püstitas ta Ahrenshoopi linnuse ja sadama, mille Rostock 1395. aastal purustas. Ta lubas Läänemerel Hansa Liidu laevu ründavatel Vitaalivendadel Peene jõge talvise varjupaigana ja Greifswaldi lahte baasina kasutada. 1398. aastal sõlmis ta Saksa orduga lepingu Vitaalivendi enam mitte toetada, kuid jätkas ise piraatlust. Ühel oma ekspeditsioonil püüdis Hansa Liit ta Kopenhaageni sadamas kinni. Aastatel 1400–1403 aitas ta Mecklenburg-Werle hertsogeid nende kampaaniates Lübecki vastu. Barnim ise sai korra Lübecki väravate ees haavata.

1405. aastal suri Barnim katku. Selle saatuse vältimiseks läks ta palverännakule Kenzi Barthi lähedal, kuid suri 23. septembril 1405 teel olles Pütnitzis (nüüd Ribnitz-Damgarteni osa). Ta maeti Kenzi, kuhu tehti suur puust Barnimit meenutav kuju.

## Abielu ja lapsed

Ta abiellus krahv Friedrich V tütre Veronikaga ja nad said vähemalt kaks poega:

* Barnim
* Wartislaw


Pilt:Kirche in Kenz.JPG|Kenzi kirik. Hiliskeskajal oli kirik lähedalasuva püha allika tõttu palverännakute peamine sihtkoht. Katku nakatunud Barnim suri palverännakul ja maeti Kenzi.
Pilt:Barnim VI Kenotaph.png|Kenotaaf Barnim VI-le Maarja kirikus Kenzis, sealhulgas puidust kuju
Pilt:Barnim VI Epitaph.png|Epitaaf Barnim VI-le Maarja kirikus Kenzis
Pilt:Barnim VI Grabstein.png|Hauakivi Barnim VI-le Maarja kirikus Kenzis


## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Jarmo Matikainen

**Jarmo Matikainen** (sündinud 21. veebruaril 1960) on Soome jalgpallitreener ja endine jalgpallur.

2018. aastast on ta Eesti naiste jalgpallikoondise peatreener.

Aastatel 1999–2000 ja 2004–05 oli ta Soome ning 2015. aastal Kanada koondise abitreener. 2010–14 oli Matikainen Walesi koondise peatreener. Samuti on ta olnud Soome tüdrukute U-17 ja U-19 koondise peatreener.

Alates 2006. aastast on ta olnud UEFA ekspertgrupi liige.

## Viited
Bail Organa

**Bail Organa** on tegelane George Lucase "Star Warsi" ulmemaailmas. Ta on Naboo senaator ning Leia Organa ja Luke Skywalkeri kasuisa.

Filmides mängis teda näitleja Jimmy Smits.
Karin Kase

**Karin Kase** (neiuna **Karin Palo**, sündinud 3. märtsil 1982 Tallinnas) on eesti suhtekorraldaja, väitlustreener ja ajakirjanik.

Ta lõpetas 2005. aastal Tartu Ülikooli bakalaureuseõppe ja 2011. aastal magistriõppe ajakirjanduse erialal.

Ta on töötanud ajakirjanikuna Tartu Linnalehes ja raadios Elmar, pressiesindajana Tartu linnavalitsuses ning kommunikatsioonijuhi ja suhtekorraldajana Sihtasutuses Archimedes ja Siseministeeriumis. 

2018. aastast oli Karin Kase Bolti Ida-Euroopa ja 2020. aastast on Bolti globaalne kommunikatsioonijuht.

Tema abikaasa on Kajar Kase.

## Viited
Nemanja Lakić-Pešić

**Nemanja Lakić-Pešić** (serbia kirillitsas Немања Лакић-Пешић; sündinud 14. jaanuaril 1991 Belgradis) on Serbia jalgpallur, kes mängib keskkaitsjana Eesti Meistriliiga klubis Tallinna FCI Levadia.

Ta alustas klubikarjääri 2009. aastal Serbia klubis FK Donji Srem. Aastatel 2012–2014 mängis ta klubiga Serbia kõrgliigas. Aastatel 2015–2016 mängis ta Serbia kõrgliigas Niši FK Radnički ridades.

Hooajal 2016–2017 mängis ta Austria esiliiga klubis Kapfenberger SV. Aastatel 2017–2019 mängis ta India Super League'i klubis Kerala Blasters. Hooaja 2019–2020 teises pooles mängis ta Serbia kõrgliiga klubis Kruševaci FK Napredak. 

2020. aasta septembris liitus Lakić-Pešić Levadiaga.

## Viited

## Välislingid
* Nemanja Lakić-Pešić. Eesti Jalgpalliliidu kodulehel
Järjekord

**Järjekord** (kõnekeeles füüsilise järjekorra kohta ka *saba*) on teenuse, kauba, läbipääsu vms saamise eesmärgil üksteise järel ehk taga (järjestikus) oma korra saabumist ootavate inimeste või sõidukite rida. Reeglina jõuavad järjekorras eespool ootajad oma eesmärgini varem.

Järjekord võib olla füüsiline, mille puhul inimesed seisavad üksteise järel reas (näiteks poes või lennujaamas, järjekorra võivad moodustada ka inimesi sisaldavad sõidukid), või kujuteldav, kus inimesed ei moodusta füüsilist rida, aga neile on antud järjekorranumbrid (näiteks asutuse ooteruumis), või ei paikne nad üldse samas paigas ja nende järjestust hallatakse tehnoloogiliste vahenditega või muul arvepidamislikul moel (näiteks telefoniliinile pääsemine, raamatu laenutamine jne).

## Vaata ka

*järjekorrateooria
Teadvuse kõrgeim seisund

**Teadvuse kõrgeim seisund** on budismi-alastes akadeemilistes uurimustes kasutusele võetud metatermin, millega viidatakse idamaistes õpetustes esinevale vaimse arengu sihile ja ülimale eesmärgile. Selle termini kasutuselevõtu tänapäeva budoloogias on tinginud asjaolu, et nendes õpetustes tähendab inimese vaimne areng eelkõige tema teadvuse, teadvustamisvõime arengut kuni maksimaalse tasemeni.

Hinduismis ja džainismis on kasutusel mõiste "mokša" ehk "vabanemine". Joogas ja mitmetes meeleharjutustes on kasutusel mõisted "samadhi" ja "dhyana". 

Budismis ja teistes india õpetustes kasutatakse mõisteid "nirvaana", "virgumine", "ülim täielik virgumine", "õige täielik virgumine", "budasus", "tühjus", valgustumine" jt. 

Mahajaana ületava mõistmise suutrates esineb mitmeid termineid nende seisundite erinevate aspektide kirjeldamiseks ja määratlemiseks: 

*ületav mõistmine (sanskriti keeles *prajñā-pāramitā*),
*ülim täielik virgumine (*anuttarā samyaksambodhi*),
*kõikteadmine (*sarvajñatā*) ja
*nõndasus (*tathatā*).

Zen-budismis on kasutusel mõisted "satori" ja "kensho"; taoismis on mõiste "absouutne dao"; sufismis on mõiste "fana" jne. 

On kasutatud veel mitmeid koondtermineid, näiteks R. M. Bucke: *"cosmic consciousness"*, Thomas Merton: *"transcendental unconscious"*, Abraham Maslow: *"peak experience"*, Gurdjieff: *"objective consciousness"*, Jung: *"individuation"*, Buber: *"I-Thou relationship"* jne. 

## Viited
Ülim täielik virgumine

**Ülim täielik virgumine** (sanskriti keeles *anuttarā samyaksaṃbodhi*; tiibeti keeles *bla na med pa’i yang dag par rdzogs pa’i byang chub*; hiina keeles 阿耨多羅三藐三菩提 *anouduoluo* *sanmiao sanputi*; jaapani keeles *anokutara sammyaku sambodai*) on budismis teadvuse kõrgeim seisund.

Mahajaana õpetustes võidakse ülimat täielikku virgumist eristada šraavakate ja pratjekabuddhade virgumisest, mida peetakse madalamaks.

**Õige täielik virgumine** (sanskriti keeles *samyaksaṃbodhi*; paali keeles *sammāsambodhi*; tiibeti keeles *yang dag par rdzogs pa’i byang chub*; hiina keeles 三藐三菩提 *sanmiao* *sanputi*; jaapani keeles *sammyaku sambodai*) esineb budistlikes tekstides mõnikord ülima täieliku virgumise sünonüümina, mõnikord sellele eelneva virgumise astmena. 

Mahajaana tekstides vastandatakse *samyaksaṃbodhi* tihti nirvaanale kui ebapiisavale ja ühekülgsele mõistele. 

## Viited